ஜெனி தாகோர்

ஜெனிபன் நாகாஜிபாய் தாகோர் (Geniben Nagajibhai Thakor) என்பவர் ஒரு இந்திய அரசியல்வாதி ஆவார்.Candidate profile மேலும் இவர் வாவ் சட்டமன்றத் தொகுதியிலிருந்து  குசராத் சட்டமன்ற உறுப்பினராக தேர்ந்தெடுக்கபட்டவர் ஆவார். இவர்  2017 குஜராத் சட்டப்பேரவைத் தேர்தலில்  இந்திய தேசிய காங்கிரசு கட்சி சார்பில் போட்டியிட்டு பாரதிய ஜனதா கட்சியின் சங்கர் சவுத்ரியை எதிர்த்து வெற்றிபெற்றார். இவர் 2024 இந்திய மக்களவைத் தேர்தலில் பனசுகந்தா மக்களவைத் தொகுதியில் போட்டியிட்டு  வெற்றி பெற்றார். 2024 பொதுத் தேர்தலில் குசராத்தில் இருந்து தேர்ந்தெடுக்கப்பட்ட ஒரே காங்கிரசு வேட்பாளர் இவராவார்.

 அரசியல் வாழ்க்கை 
தாக்கோர்  2012 குஜராத் சட்டமன்றத் தேர்தல் வாவ் தொகுதியிலிருந்து போட்டியிட்டார் ஆனால் தோல்வியடைந்தார்.https://indianexpress.com/article/political-pulse/geniben-thakor-congresss-north-gujarat-assembly-8243423/  2017 குஜராத் சட்டப்பேரவைத் தேர்தலில் மீண்டும் வாவ் தொகுதியில் போட்டியிட்டு 6655 வாக்குகள் வித்தியாசத்தில் வெற்றி பெற்றார். ஊடக ஆதாரங்களின்படி அல்பேஷ் தாக்கூரின் நெருங்கிய உதவியாளராக இவர் கருதப்படுகிறார். இவர் 2022 குஜராத் சட்டப்பேரவைத் தேர்தலில் மீண்டும் வாவ் தொகுதியில் இருந்து மீண்டும் தேர்ந்தெடுக்கப்பட்டார்.

 சர்ச்சைகள் 
2019 ஆம் ஆண்டில், சமூகத்தின் திருமணமாகாத பெண்கள் செல்பேசிகளைப் பயன்படுத்துவதைத் தடைசெய்யும் தாக்கூர் சமூகத்தின் முடிவை ஜெனி தாக்கோர் ஆதரித்தார். சிறுமிகள் செல்பேசிகளை பயன்படுத்துவதை தடை செய்யும் நடவடிக்கையில் எந்த தவறும் இல்லை என்றும், "தொழில்நுட்பத்திலிருந்து விலகி, இருந்து படிப்பில் அதிக நேரம் செலவிட வேண்டும்" என்றும் தாக்கோர் கூறினார். முன்னதாக, 2018 ஆம் ஆண்டில், பாலியல் பலாத்கார குற்றம் சாட்டப்பட்டவர்களை போலீசாரிடம் ஒப்படைப்பதற்கு பதிலாக அவர்களை எரிக்கவேண்டும் என இவர் மக்களைத் தூண்டினார். பின்னர், இவர் 'பெண்களை அமைதிப்படுத்த முயற்சிப்பதாக'  தெளிவுபடுத்தினார்.

2023 ஆம் ஆண்டில், காங்கிரஸ் ச.ம.உ. வாக இருந்தபோது, ஜெனிபன் தாகோர், பாஜக ச. ம. உ. வான ஃபதேசின் சவுகானுடன் சேர்ந்து, வயது வந்த பிள்ளைகள் தங்கள் இணையைத் தேர்ந்தெடுத்து திருமணம் செய்யும்போது பெற்றோரின் கையொப்பங்கள் கட்டாயமாக்குமாறு திருமணங்கள் பதிவு சட்டம், 2009 இல் திருத்தம் செய்ய வேண்டும் என்று கோரினார். பெற்றோரின் அனுமதியின்றி நடக்கும் காதல் திருமணங்களுக்கு தான் எதிரானவர் என்றும், ஆணோ பெண்ணோ வசிக்கும் அதே வட்டத்தில்தான் இதுபோன்ற திருமணங்கள் பதிவு செய்யப்பட வேண்டும் என்றும் அவர் கூறினார்.

 மேற்கோள்கள் 

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:1975 பிறப்புகள்
பகுப்பு:வாழும் மக்கள்
பகுப்பு:18ஆவது மக்களவை உறுப்பினர்கள்
பகுப்பு:குஜராத்தின் சட்டமன்ற உறுப்பினர்கள்